Tolong jelaskan mengenai Jumlah kerosakan berdasarkan negeri dari Banjir di Pantai Timur Semenanjung Malaysia 2013 dalam bahasa melayu

Mengikut perkembangan, keadaan banjir di Kuantan bertambah buruk. Ada sumber menyatakan kemungkinan besar Kuantan akan diisytihar darurat. Hampir keseluruhan Kuantan kini tenggelam. Di kebanyakan kawasan, bekalan elektrik dan air telah terputus. Di sesetengah kawasan, air naik melebihi dua meter. Air laut yang pasang pada waktu malam juga telah memburukkan keadaan. Lebih daripada 12,161 orang telah dipindahkan ke pusat-pusat pemindahan sementara.

Menurut jurucakap bilik gerakan banjir IPK Pahang, Lipis menjadi daerah keenam dilanda banjir apabila 11 mangsa banjir ditempatkan di sebuah pusat pemindahan. Di Rompin, sejumlah 4, 234 mangsa banjir ditempatkan di 11 pusat pemindahan yang membabitkan 1,110 buah keluarga. Manakala di Pekan, seramai 3,037 mangsa banjir masih ditempatkan di sembilan pusat pemindahan. Sementara itu di Maran, mangsa yang terjejas banjir ialah 105 orang yang ditempatkan di tujuh buah pusat pemindahan. Di Jerantut pula, seramai 25 orang mangsa daripada dua buah keluarga ditempatkan di dua buah pusat pemindahan.

Jalan-jalan yang ditutup kepada semua jenis kenderaan ialah:

Kilometer 28 Jalan Sungai Lembing-Kuantan.

Kilometer 36 Jalan Gambang berhampiran Gambang Resort

Jalan Cherating- Kemaman (berhampiran Chendor)

Jalan Utama Jerantut - Kuala Lipis